Agencija za identifikacione dokumente, evidenciju i razmjenu podataka Bosne i Hercegovine
Agencija za identifikacione dokumente, evidenciju i razmjenu podataka Bosne i Hercegovine (IDDEEA) jest državna agencija nadležna za donošenje standarde iz oblasti identifikacionih dokumenata, administraciju i održavanje servera na kojima se nalaze podaci iz centralnih evidencija, hostovanje aplikacija putem kojih nadležni organi vode upravne postupke oko izdavanja ličnih dokumenata, održavanje mreže za prijenos podataka između institucija sa svih nivoa vlasti i personalizaciju (štampanje) ličnih dokumenata. Osnovana je Zakonom o Agenciji 4. juna 2008. Sjedište joj je u Banjoj Luci. Lične dokumente u skladu sa zakonskim propisima izdaju nadležna ministarstva unutrašnjih poslova (MUP-ovi): Rеpublika Srpska – MUP Republike Srpske Federacija Bosne i Hercegovine – kantonalni MUP-ovi Brčko distrikt – Odjeljenje za javni registar. Zahtjevi za izdavanje dokumenata podnose se u organizacionim jedinicama MUP-ova u mjestu prebivališta.